Projekto pavadinimas: „Ikimokyklinio ir priešmokyklinio ugdymo veiklos tobulinimas Mažeikių ir Plungės rajonų mokyklose“Nr. 09.2.1-ESFA-K-728-02-0021

 Pirmą kartą nusišypsojo sėkmė dal yvauti ESF projekte, kurį įgyvendinant visą dėmesį skyrėme ugdymo kokybės gerinimui. Nuosekliais žingsneliais nuo paraiškos parengimo, jos įvertinimo, kvalifikacijos tobulinimo, suvokimo kaip organizuoti veiklas kitaip, kad būtų paprasta mokytojui, suprantama vaikui. Bandėme organizuoti veiklas taip, kad vaiko diena būtų ,,rami“, ,,įdomi“ ir ,,kitokia“.

Socialinio-emocinio ugdymo ***programą ,,Kimothis“*** įgyvendino 8 mokytojos, kurios pastebėjo ryškius pokyčiu ir liko patenkintos programos įgyvendinimo rezultatais.

 ***Projekto dalyvė Giedrė Ž.*** - džiaugiuosi, kad taikant programą ,,Kimothis pasiteisino naudojami signalai, kurie vaikams padėjo atrasti kitokius konflikto sprendimo būdus, tiesiog maloniai įsitraukti į veiklą. Ypač "patapšnojimas per petį", "stop rankos", "draugiškumo signalai", akių kontaktas, malonus kreipimasis į draugą, žaidimai skatinantys dirbti kartu, padėti, pakviesti draugą žaisti, dirbti kartu. Taikomi būdai padėjo skatinti bendravimo/bendradarbiavimo įgūdžius.
 Man kaip mokytojai, tai švelnus siektinio elgesio priminimas ir pozytivaus mąstymo rezultatas kuriant saugią, emociškai malonią vaikų aplinką.

***Mokytoja Vilija P.-*** mačiau išskirtinį šios programos privalumą. Pastebėjau malonius pokyčius vaikų  kasdieniame bendravime. Su vaikais atradome draugiškumo signalų, kuriuos panaudojome socialinėse situacijose. Mano trimečiai kiekvieną rytą pasisveikina rankos paspaudimu ir bando užmegzti akių kontaktą. Rimtai vertina netinkamą draugo elgesį nykštį nukreipdamas į apačią, o puikų - į viršų. Atradome naują būdą ,,prašančią rankelę", kuri padėjo pasidalinti žaislais ir išvengti konfliktų. Per metus dauguma vaikų išmoko taikyti ženklą ,,STOP“- neliesk manęs. Stebiu, kaip mažais žingsneliais vaikai ugdosi nuoširdžius, draugiškus santykius ir tai mane džiugina.

 ***Mokytoja Ina Ieva B.-*** grupės vaikai, jau po mėnesio pradėjo pastebėti ir įvardinti emocijas, atpažinti jausmus. Daugumai vaikų tai sekėsi sėkmingai. Specialiųjų poreikių turinčių vaikų reakcija buvo vangesnė, tačiau Kimothis lėlių pagalba, atradome nusiraminimo būdų. Pakakdavo vaikui apsikabinti Balandę Meilę, kurį laiką pasėdėti sėdmaišyje, ar pavaikščioti su ja po grupę, žaislo švelnus prisilietimas suteikdavo nusiraminimą, atsipalaidavimą. Nurimęs vaikas jau galėdavo stebėti šalia žaidžiančius ir pamažu įsijungti į bendrus žaidimus. ,,Sunkiems“ vaikams padėjo ,,pykčio kilimėlis“ ant kurio ,,ištrypdavo“, ,,iškraudavo“ visas neigiamas emocijas: agresiją, įniršį, pyktį, isteriją. Per pusmetį pastebėjau, kad vaikai kurie susipažino ir susidraugavo su savo emocijomis, ėmė lengviau sutarti su draugais, sumažėjo elgesio problemų ir agresijos.

 ***Projekto dalyvė Milda S.*** - įgyvendinant programą Kimothis, pastebėjau, kad po kelių mėnesių praktikos vaikai ėmė taikyti esminius emocinio ugdymo principus: pradėjo pastebėti emocijas, įvardinti savo ir kito jausmus, klausytis kito ir pagrįsti kilusią emociją. Kimothis lėlių pagalba su vaikais bandėme nusibrėžti elgesio ribas, kurti grupės taisykle, mokėmės paprašyti pagalbos ar pačiam padėti. Vaikai mėgdžiojo lėlės ,, Kimothiai“, kurios mus mokė savikontrolės: tinkamai parinkti balso toną, tokį, kaip ,,Lipšniakojės“, kalbėti švelniai nekelti balso, lyg ,,Balandė Meilė“. Mėgdžiojant ,,Debesėlio“ ,,liūdną­“ ir ,,linksmą­­“ veidą, stebėjau kaip vaikai dienos bėgyje įgauna pasitikėjimo tampa drąsesni, linksmesni. Man buvo įdomu stebėti praktikoje kaip keičiasi vaikai ir mūsų pačių savijauta, jausmai, emocijos, elgesys, bendravimas.
 Ši programa puikus socialinio- emocinio ugdymo įrankis ir pagalbininkas mokytojui, o svarbiausia – didžiulės galimybės pritaikyti praktikoje.
(4 nuotrauka)

Įgyvendinant priešmokyklinio ugdymo ***programą ,,Laikas kartu“,*** atradome daug naujų galimybių kaip patobulinti ugdymo veiklas, skatinant vaikų savęs pažinimą, atskleidžiant jų savitumą, taikant komandinio darbo principus. Programą įgyvendino 4 mokytojos.

 ***Priešmokyklinio ugdymo mokytoją Rimą K.*** stebiuosi, kad taikant metodiką ,,Laikas kartu”, per trumpą laikotarpį dauguma priešmokyklinukų noriau laikėsi grupėje susikurtų susitarimų, ėmė kontroliuoti vieni kitus ir priminti apie susitarimus. Atsirado suvokimas, kad visi turi teisę turėti savo nuomonę ir ją išsakyti. Džiugino vaikų, turinčių specialiųjų poreikių savivertės augimas, pasitikėjimas savimi. Vaikai, kurie labai nepasitikėjo savimi vis drąsiau ryžosi išbandyti save naujose veiklose, keitėsi ir bendravimas tarp vaikų. Atpažindami kitų emocijas, pamažu ėmė valdyti savo negatyvias emocijas, atrasti vietą kur ir kaip galima nusiraminti. Drąsiau ėmė išsakyti savo nepasitenkinimo priežastis, aiškintis su draugais ir įvardinti, kodėl jo elgesys nepatiko. Įdomiausia, kad vaikai ėmė pastebėti ir šeimos nuotaikas, elgesį, pradėjo apie tai kalbėti šeimoje. Ir mane, ir tėvelius tai džiugino.

***Priešmokyklinio ugdymo mokytoja Irena V.*** taikant metodiką ,,Laikas kartu” grupės priešmokyklinukai tapo savarankiškesni, išmoko dalintis, palaukti savo eilės, išgirsti ką sako draugas. Pamažu ėmė suprati kas yra atsakomybė ir atsakingas elgesys, ką reikia daryti, kad neįskaudintum kitų. Daug kalbėjome apie patyčias, gal todėl vaikai labiau ėmė gerbti vienas kitą, pastebėti draugų nuotaikas, noriai jiems padėti, pakelti nuotaiką, paguosti. Mokiniai išmoko gražiai paprašyti pagalbos padėti kitam jei ko nesupranta atliekant užduotis, savarankiškai spręsti problemas.

Džiugu, kad įgytus bendravimo įgūdžius, vaikai taiko namuose: atsiprašo jei pertraukia pokalbį, užleidžia pirmenybę vyresniam, dalinasi su kitais šeimos nariais, atsakingiau reiškia mintis, o tai rodo, kad stiprėja vaiko ir tėvų ryšys namuose.

Projekto įgyvendinimo metu 6 mokytojos organizavo veiklą ***lauko grupėse.***

***Mokytoja Silvija G.*** pastebėjau, kad vykdant ugdymo procesą natūralioje gamtos aplinkoje, išaugo poreikis kuo ilgesnį laiką būti gamtoje. Ugdytiniai atrasdavo vis naujos, įdomesnės, netradicinės veiklos. Džiugino vaikų noras tyrinėti, ilgalaikis susidomėjimas judančiais gyviais, aplinkos augmenija. ,,Ūkininko kampelyje“ prižiūrėjome savo daržą. Pastebėjau, kad atsiranda įprotis apžiūrėti augalus, atlikti kasdienius augalų auginimo ir priežiūros darbus. Valiooo! Fomuojasi atsakingumas! Mačiau kaip vaikai stengiasi įvaldyti kalimo, pjovimo, meistravimo įgūdžius. Ugdymosi sunkumų turintys vaikai, patogiai įsijausdavo hamakuose, net prisnūsdavo☺. Džiaugiuosi, kad vaikai su užsidegimu gamtoje atliko įvairias užduotis, nejausdami nepatogumu, prisėdę ant žolės, takelio ar kelmo. Pastebimai gerėjo vaikų tarpusavio santykiai, augo vaikų kūrybiškumas.

Pasikeitė tėvų požiūris į vaikų veiklas, į ,,išsipurvinimo lygį“, atkreipė dėmesį į vaikų aprangą lauke. Visą tai tėvus tik džiugino.

***Mokytoja Birutė V.*** džiaugiuosi, kad vaikus artimiau supažindinau su gamtos paslaptimis. Atpažinau tikruosius gamtininkus, kurie visą rudenį stebėjo ir tyrinėjo boružes, sraiges ir sliekus. Ir dabar jų pamėgtos knygelės tapo apie gyvąją gamą. Pastebėjau, kad mano grupės judriausi vaikai, patys darbščiausi, o darbinė veikla viena iš iškrovos, nusiraminimo būdų. Išmokome visi drauge: susikurti laužą ir jį uždegti, gerti arbatą ir vaišintis medumi, iš gamtos gėrybių kurti įvairius kūrybinius darbelius, eksperimentuoti ir tyrinėti. Išmokome atrasti tylą apkabinant medį, grožį uostant gėlę, gėrį padėdami sugrėbti lapus.

 Pasipildė žinios bei emocinis intelektas tų vaikų kurie nesugeba susikaupti grupėje, o būnant tarp medžių, pievoje, atsivėrė noras nurimti, sužinoti, pajausti. Jaučiu tapome geresni, jautresni, kantresni ir žingeidūs☺

 ***Mokytoja Edita Š. -*** darželis ,,Giliukas“ randasi prie pušyno, todėl daug laiko praleidome ,, laukinėje gamtoje“, kuri suteikė galimybę karstytis, laipioti medžiais, šokinėti nuo kelmelių, organizuoti žygius išnaudojant natūralaus miško privalumus. Keliaudami mišku rinkome kankorėžius, įvairias šakeles, stebėjome voveraites, klausėmės genio ,,kalimo“. Tokie pasivaikščio- jimai sukeldavo kūrybinį impulsą, nusiraminimą, laisvę veikti.

Aprašą parengė Mažeikių lopšelio-darželio ,,Buratinas“ direktoriaus pavaduotoja ugdymui, Projekto koordinatorė Genė Tamušauskienė